Title: HAAPSALU LINNAVOLIKOGU
Author: Haapsalu Linna Volikogu
Last saved by: Asta Urb
Company: Haapsalu Linnavalitsus

K O R R A L D U S

Haapsalu,				15. juuni 2006 nr 463

Ettepanek Haapsalu Linnavolikogule
Haapsalu Linnavolikogu 17.02.2006. a määruse nr 05
“Haridusasutuste personali ametinimetuste jaotumine
põhigruppide vahel ja töötasustamise alused”
osaliseks muutmiseks

Võttes aluseks Haapsalu Linnavolikogu 27. jaanuari 2006. aasta määruse nr 02 “Haapsalu  linna 2006. a eelarve vastuvõtmine”, tuginedes Vabariigi Valitsuse 4. veebruari 2003. a määrusele nr 37 “Munitsipaalkoolide õpetajate ametijärkude palga alammäärade kehtestamine” ja selle hetkel kehtivale muudatusele (Vabariigi Valitsuse 9. veebruari 2006. a määrus nr 41) ning juhindudes põhikooli- ja gümnaasiumiseaduse § 45 lg 2, kohaliku omavalitsuse korralduse seaduse § 6 lg 2, § 22 lg 1 p 37, § 30, § 31, Haapsalu põhimääruse § 12 lg 1 p 43, § 35 lg 1 p 1, § 63 ja haldusmenetluse seadusest Haapsalu Linnavalitsus

k o r r a l d a b :

1.	Teha Haapsalu Linnavolikogule ettepanek alates 01. juulist 2006 Haapsalu Linnavolikogu 17. veebruari 2006 määrusesse nr 05 “Haridusasutuste personali ametinimetuste jaotumine põhigruppide vahel ja töötasustamise alused” viia sisse järgmised muudatused:
1.1.	 paragrahvis 2 viia IV põhigrupis palgaastmete 11-17 all sisalduv logopeedi ametinimetus palgaastmete 9-16 alla;
1.2.	täiendada paragrahv 3 lõike 1 esimese lause algust “Haridusasutuse pedagoogidele...” sõnadega “(lasteaiad, huvikoolid)” järgmiselt:
„Haridusasutuse (lasteaiad, huvikoolid) pedagoogidele ...”
1.3.	täiendada paragrahvi 3 lõikega 1^1 järgmises sõnastuses:
„(1^1)	Üldhariduskoolide juhid peavad pedagoogidele palgaastmeid määrates tagama Vabariigi Valitsuse määrusega kehtestatud munitsipaalkoolide õpetajate ametijärkude palga alammäärad.”
1.4.	muuta paragrahv 4 lõiget 8 ja lugeda selle uueks sisuks järgmine sõnastus:
„(8)	Haridusasutuse juhi lahkumisel ametist seoses tema tähtajalise töölepingu lõppemisega või poolte kokkuleppel makstakse talle lahkumishüvitist määratud kuupalga:
1)	ühekordses määras, kui juht on ametis olnud kuni viis aastat (k.a.);
2)	kahekordses määras, kui juht on ametis olnud kuus ja enam aastat.”
1.5.	täiendada paragrahvi 4 lõikega 9 järgmises sõnastuses:
„(9) Kui tähtajalist lepingut omav juht uuel kandideerimisel jätkab tööd sama haridusasutuse juhina, siis talle lahkumishüvitist ei maksta.”

2.	Korralduse koopia väljastada haridus- ja kultuuriosakonnale (A.Roos) allkirja vastu.
3.	Korraldus avalikustada väljapanekuga linnavalitsuse fuajees.
4.	Korraldus jõustub avalikustamisega.
5.	Käesolevale korraldusele võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul korralduse teatavakstegemisest.

Martin Schwindt
Aselinnapea			Erko Kalev
			Linnasekretär